Star Wars Episode VII: The Force Awakens

Star Wars Episode VII: The Force Awakens (tamén coñecido como Star Wars: The Force Awakens) é un filme estadounidense dirixido por J. J. Abrams que se estreou en decembro de 2015. É o sétimo título na serie de filmes de Star Wars, e está protagonizado por John Boyega, Daisy Ridley, Adam Driver, Oscar Isaac, Andy Serkis, Domhnall Gleeson e Max von Sydow, xunto con Harrison Ford, Carrie Fisher, Mark Hamill, Anthony Daniels, Peter Mayhew e Kenny Baker. A historia está ambientada aproximadamente 30 anos despois dos eventos de O retorno do Jedi (1983).

The Force Awakens é o primeiro filme da terceira triloxía de Star Wars, despois da adquisición feita por The Walt Disney Company de Lucasfilm en outubro de 2012. Foi producido por Abrams, o seu colaborador habitual Bryan Burk, e a presidenta de Lucasfilm Kathleen Kennedy. Ademais de dirixir e producir, Abrams foi co-guionista con Lawrence Kasdan, que tamén escribiu os filmes da triloxía orixinal O imperio contraataca e O retorno do Jedi. Abrams e Kasdan reescribiron un guión inicial de Michael Arndt. John Williams volve ser o compositor da banda sonora, e o creador da saga, George Lucas, é o asesor creativo.

O filme está producido por Walt Disney Pictures, Lucasfilm, e Bad Robot Productions e foi distribuído por Walt Disney Studios Motion Pictures. A fase de rodaxe comezou en abril de 2014 en Abu Zabi e Islandia, e a fotografía realizouse entre maio e setembro de 2014 en Abu Zabi, Irlanda, e Pinewood Studios en Inglaterra. The Force Awakens foi estreado o 18 de decembro de 2015 en 2D, 3D e IMAX 3D.

 Personaxes 
 Daisy Ridley como Rey
 John Boyega como Finn
 Adam Driver como Kylo Ren
 Oscar Isaac como Poe Dameron
 Andy Serkis como Líder Supremo Snoke,
 Domhnall Gleeson como Xeneral Hux
 Max von Sydow como Lord San Tekka
 Harrison Ford como Han Solo
 Carrie Fisher como Leia Organa
 Mark Hamill como Luke Skywalker
 Anthony Daniels como C-3PO
 Peter Mayhew como Chewbacca
 Kenny Baker como R2-D2
 Lupita Nyong'o como Maz Kanata
 Gwendoline Christie como Capitá Phasma

 Notas 

 Véxase tamén 
 Ligazóns externas 
 Páxina oficial 


Categoría:Filmes de 2015
Categoría:Filmes en lingua inglesa
Categoría:Filmes dos Estados Unidos de América
Categoría:Filmes de 2015 en 3D
Categoría:Filmes dirixidos por J. J. Abrams
Categoría:Filmes producidos por J. J. Abrams
Categoría:Filmes con banda sonora de John Williams
Categoría:Filmes de guerra e ciencia ficción dos Estados Unidos de América
Categoría:Filmes de Bad Robot Productions
Categoría:Filmes de Star Wars
Categoría:Filmes de Pinewood Studios
Categoría:Filmes de Walt Disney Pictures
Categoría:Filmes rodados nos Emiratos Árabes Unidos
Categoría:Filmes rodados en Islandia
Categoría:Filmes rodados en Irlanda
Categoría:Secuelas de filmes dos Estados Unidos de América
Categoría:Filmes distribuídos en sistemas IMAX